KID – PRIIPS 

KID pre PRIIP – špeciálne produkty
1. V prípade špeciálnych produktov, kde nie je vhodné použiť dohodnuté parametre vzorového klienta  (t.j. 35 ročný, 30 rokov odporúčaná držba, 4.500 PS na úmrtie).
Čo je pre tvorbu KID dôležitejšie?
1. Dojednateľnosť takéhoto PRIIP, alebo 
1. Porovnateľnosť takéhoto PRIIP (t.j. napr. použitie PS na smrť 4.500 EUR, obdobie držby 30 rokov)? 
Otázka smeruje k tomu, či predmetný KID má byť primárne porovnateľný s inýmy produktmi podobného zamerania na trhu aj za cenu, že vzorové poistenie v KID  nie je možné reálne dojednať alebo je prioritou dojednateľnosť vzorového poistenia na úkor porovnateľnosti s inými podobnými produktami na trhu. 
Odpoveď: Zrozumiteľnosť a porovnateľnosť investičných produktov sú základné charakteristiky regurácie týkajúcej sa dokumentov s kľúčovými informáciami. 
Podľa článku 11 nariadenia Európskeho parlamentu a Rady (EÚ) č. 1286/2014 je tvorcovi PRIIP vzniká občianskoprávna zodpovednosť vyplývajúce z informácií v KID dokumente, ak je zavádzajúci, nepresný alebo v rozpore s príslušnými časťami právne záväzných predzmluvných a zmluvných dokumentov alebo s požiadavkami nariadenia pre KID dokument. 
Preto charakteristika KID dokumentu pomenovaná ako dojednateľnosť neexistuje. 
Len v prípade ak vzorový klient určený v stanovisku NBS k parametrom produktu pre vypracovanie dokumentu s kľúčovými informáciami  je mimo rámca cieľového trhu príslušného investičného produktu založeného na poistení (v zmysle článku 25 smernice Európskeho parlamentu a Rady (EÚ) 2016/97 o distribúcii poistenia), poisťovňa vypracuje KID na základe vlastných parametrov tak, aby vzorový klient bol určený v rámci cieľového trhu tohto produktu. V takomto prípade sa nedá docieliť porovnateľnosť vo všetkých parametroch produktu. Avšak ak produkt obsahuje riziko smrti a je možné dojednať ho na 30 rokov, je potrebné dodržať aspoň tieto parametre.
KID pre PRIIP v dvoch variantoch
1. Je pre tieto 2 varianty PRIIP potrebné robiť 2 rôzne KID? 
1. Variant 1: kde poistník je poistený na dožitie a smrť (poistná doba 30 rokov v zmysle porovnateľnosti s trhom je dojednateľná),
1. Variant 2: kde poistník je poistený na oslobodenie od platenia poistného a poistená osoba je poistená na dožitie a smrť (maximálna dojednateľná poistná doba je 25 rokov).
Odpoveď: Áno KID je potrebné pripraviť v 2 variantoch, kedže pripoistenie oslabodenie od platenia je vnorené. 

Prezentácia scenárov výkonnosti (príloha V)
1. Tabuľka scenárov výkonnosti má prezentovať koľko klient získa po odpočítaní nákladov zo zaplatených 1.000 EUR ročne. Znamená to že pri prezentovanom období držby 30 rokov sa uvádza:
1. priemerná ročná výnosnosť v EUR za 30 rokov, alebo 
1. výnosnosť v EUR sumárne za 30 rokov držby?

Odpoveď: Podľa bodu 33 prílohy IV delegovaného nariadenia Komisie (EÚ) 2017/653 sa výkonnosť prezentuje aj v percentuálnom vyjadrení ako priemerná ročná návratnosť investície. 

1. Ako prezentovať klientovi scenár s poistnou udalosťou pri PRIIP, kde poistník je poistený na smrť a oslobodenie od platenia poistného (t.j. bez investičnej zložky) a súčasne poistená osoba je poistená na smrť a dožitie (len poistenej osoby sa týka investičná zložka PRIIP)?
1. Má sa prezentovať smrť oboch (poistník a poistený) v tom istom okamihu, alebo
1. Má sa zohľadniť len smrť poistníka, alebo 
1. Má sa zohľadniť len smrť poistníka + plnenie z oslobodenia od platenia poistného, alebo 
1. Má sa zohľadniť len smrť poistenej osoby? 

Odpoveď: Pod scenárom úmrtia rozumieme scenár ak poistné krytie obsahuje riziko smrti. V tomto prípade sa podľa nášho názoru jedná o smrť poistenej osoby 

1. Čo môže predstavovať rozdiel medzi kumulovanou investovanou sumou a kumulovaným poistným (napr. pri investičnom životnom poistení)?

Odpoveď: Podľa nášho chápania delegovaného nariadenia Komisie (EÚ) 2017/653 je rozdiel len to či produkt obsahuje riziko smrti. Ak neobsahuje prezentuje sa prvá tabuľka vzoru B a ak obsahuje prezentuje sa druhá tabuľka vzoru B. Keďže však poistenie bez rizika smrti by nemalo obsahovať, otázka je irelevantná. 

1. Má kumulovaná investovaná suma predstavovať „kumulované poistné – náklady“?

Odpoveď: Nie, náklady sú zohľadnené až vo výsledku scenárov. 

1. Akým spôsobom má byť vyjadrená výkonnosť (AAR), ktorá je zadefinovaná v bode 33, príloha IV? Je potrebné vyjadriť IRR po jednotlivých rokov a následne stanoviť jej priemernú hodnotu ? (To by potom okrem iného znamenalo, že percento v tabuľke so scenármi nemá byť totožné s percentom vypočítaným v bode 72, prílohy VI)

Odpoveď: Delegované nariadenie Komisie (EÚ) 2017/653 neposkytuje odpoveď na túto otázku. Predpokladáme však že záverom nebolo vyjadriť výnos po jednotlivých rokoch, a preto sa domnievame že vypočítané percento podľa bodu 33 za kalkulované obdobie držby je potrebné vyjadriť per annum.

Prezentácia nákladov (príloha VII)

1. Do akej miery má tabuľka 1 (náklady v priebehu času) a tabuľka 2 (zloženie nákladov)  korešpondovať (v zmysle že súčet jednotlivých vplyvov v %  v tabuľke 2 by mal zodpovedať presne vplyvu v tabuľke 1) pri odporúčanej dobe držby?

Odpoveď: Nevidíme dôvod prečo by to nemalo korešpondovať ak sú všetky zohľadnené všetky náklady v tabuľke 1 aj tabuľke 2 a vo výpočte je rovnaký menovateľ.

1. Čo v prípade, že IRR nie je možné výpočítať? Uviesť 100% alebo "-" alebo niečo iné?

Odpoveď:  IRR nie je možné vypočítať ak dochádza k zmene zo záporného na kladný prúd viac ako raz, čo by bolo pre poistný produkt neštandardné. Skúste uviesť príklad.

1. Čo uvádzať, ak niektoré náklady nie sú sučasťou produktu, resp. ich výška je len zohľadnená v cene NAV? Uvádzať "-" alebo 0% alebo „n/a“

Odpoveď:  Zrejme bude potrebné lepšie špecifikovať otázku. Zohľadňujú sa náklady, ktoré ovplyvňujú cash-flow produktu, to znamená že sú súčasťou produktu.

1. Čo s vyjadrením biometrického rizika? Je nutné ho vyčísliť separátne od ostatných nákladov? Z preddefinovaných tabuliek sa zdá, že nie.

[bookmark: _GoBack]Odpoveď:  V bode 60 prílohe VI delegovaného nariadenia Komisie (EÚ) 2017/653 sa uvádza, že poistné za biometrické riziko sa môže zahrnúť vo výpočte jednorazových nákladov alebo opakujúcich sa nákladov namiesto nákladovej časti poistného. Podľa tohto textu predpokladáme, že je možné buď zmeniť preddefinovanú tabuľku a doplniť jeden riadok alebo doplniť náležite do jednorazových alebo opakovaných nákladov.

1. Výpočet súhrnného ukazovateľa nákladov je zadefinovaný ako i – r, pričom i je IRR so zohľadnením nákladov (menšie percento) a r je IRR bez zohľadnenia nákladov (väčšie percento). Podľa takto zadefinovaného ukazovateľa je vplyv nákladov záporný. Je to OK? (Správne sa nám zdá, to vyjadriť ako r – i, resp. i – r  v absolútnej hodnote)

Odpoveď:  My tiež to chápeme tak, že vplyv nákladov na výnos ročne bude dosahovať záporné hodnoty.

